تاند ( یکشنبه د لیندۍ/ قوس ۲۵مه) د طالبانو د حکومت د چارو ادارې په یوه خبرپاڼه کې ویلي،چې د دوی د مشر مولوي هبةالله د حکم او د طالبانو ادارې د لوی رئیس مولوي نورالحق انور په مشرۍ پرون شنبه د لیندۍ ۲۴مه د یو شمېر وزارتونو، ریاستونو، علماوو شوراګانو او استازو په ګډون هېواد کې د بدو دودنو د مخنیوي غونډه ترسره شوه۔

خبرپاڼه زیاتوي، چې په دې غونډه کې د بدو دودونو د مخنیوي په موخه کړنلاره ترتیب او تصویب شوه، چې تر منظورۍ وروسته به عملي شي۔

خبرپانه کې راغلي،چې په دې غونډه کې هغه بد رواجونه تثبیت شول، چې په افغاني ټولنه کې دود او له اسلامي شرېعت سره په ټکر کې دي او له کلونو راهیسې د افغانستان په زیاتو سیمو کې یې خلک له اقتصادي، اخلاقي او ټولنیزو عواقبو څخه کړیږي۔

دا پرېکړه داسې مهال ترسره کیږي چې دمګړۍ په افغاني ټولنه کې ملا ماتوونکو رواجونو ځوان قشر له ګڼو ستونزو سره مخ کړي دي